REPUBLIKA SRBIJA

NARODNA SKUPŠTINA

01 Broj 06-2/139-20

28. oktobar 2020. godine

B e o g r a d

**Z A P I S N I K**

**PRVE POSEBNE SEDNICE NARODNE**

**SKUPŠTINE REPUBLIKE SRBIJE U DVANAESTOM SAZIVU,**

**ODRŽANE 28. OKTOBRA 2020. GODINE**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 178 narodnih poslanika, a primenom elektronskog sistema za glasanje utvrđeno je da je u sali prisutno 206 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Arđend Bajrami, Milovan Drecun, Dragomir Karić, Marijana Krajnović, Stefan Krkobabić, Sofija Maksimović, Milena Popović, Milan Radin, Radovan Tvrdišić, Smilja Tišma, Jahja Fehratović, Aleksandar Čotrić i Aleksandar Šapić.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju, pored narodnih poslanika i kandidati za predsednika i članove Vlade.

Predsednik je, saglasno članu 86. stav 2. Poslovnika, obavestio da je ovu sednicu sazvao u roku kraćem od roka utvrđenog u članu 86. stav 1. Poslovnika, zbog potrebe da Narodna skupština izabere Vladu u roku utvrđenom Ustavom Republike Srbije.

Predsednik je, na osnovu člana 121. stav 1. Poslovnika, za Prvu posebnu sednicu Narodne skupštine Republike Srbije u Dvanaestom sazivu, utvrdio sledeći:

**D n e v n i r e d**

1. **Izbor Vlade i polaganje zakletve predsednika i članova Vlade.**

Zatim je Narodna skupština prešla na rad po dnevnom redu.

**1. tačka dnevnog reda - IZBOR VLADE I POLAGANjE ZAKLETVE PREDSEDNIKA I ČLANOVA VLADE**

Predsednik je podsetio narodne poslanike da su primili Predlog kandidata za predsednika Vlade koji je, saglasno članu 112. stav 1. tačka 3. Ustava Republike Srbije, podneo predsednik Republike Aleksandar Vučić, saglasnost Ane Brnabić, kandidata za predsednika Vlade, da prihvata kandidaturu, kao i Predlog odluke o izboru Vlade, sa biografijama kandidata za članove Vlade, koji je podnela Ana Brnabić, kandidat za predsednika Vlade.

Kandidat za predsednika Vlade Ana Brnabić, iznela je Program i predložila sastav Vlade.

Predsednik je, saglasno članu 269. Poslovnika, otvorio pretres o kandidatu za predsednika Vlade, Programu kandidata za predsednika Vlade i kandidatima za članove Vlade.

 Zatim je predsednik, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova.

U pretresu su učestvovali narodni poslanici: Šaip Kamberi, predsednik Poslaničke grupe UJEDINjENA DOLINA - SDA SANDžAKA (povodom čijeg izlaganja su se za reč, po Poslovniku, javili narodni poslanici Milenko Jovanov - ukazao na povrede člana 106. stav 1. i člana 107. Poslovnika, Vladimir Đukanović - ukazao na povredu člana 107. Poslovnika i Đorđe Milićević - ukazao na povredu člana 109. Poslovnika, nakon čega se za reč javila kandidat za predsednika Vlade Ana Brnabić, kojoj je replicirao narodni poslanik Šaip Kamberi, a zatim je narodni poslanik Đorđe Milićević ukazao na povrede čl. 27. i 106. Poslovnika), Dragan D. Marković, predsednik Poslaničke grupe JEDINSTVENA SRBIJA (JS), Branimir Jovanović, predsednik Poslaničke grupe Socijaldemokratska partija Srbije, dr Balint Pastor, predsednik Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Marina Raguš, predsednik Poslaničke grupe SPAS i Aleksandar Jovanović, predstavnik Poslaničke grupe PUPS - „Tri P“ (nakon čijeg izlaganja je predsednik odredio pauzu u trajanju od jednog časa).

Nakon pauze, sednica je nastavljena u 15 časova i 20 minuta.

\*

\* \*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za Administrativno budžetska i mandatno imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Novici Tončevu, danom podnošenja ostavke.

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnim poslanicimaNeveni Vujadinović, Petru Vesoviću, Nemanji Popoviću, Milanu Jugoviću, Mireli Radenković, Bosiljki Srdić, Borisu Bursaću i Acu Petroviću izabranim sa Izborne liste ALEKSANDAR VUČIĆ - ZA NAŠU DECU i narodnom poslaniku Ljiljani Kuzmanović Vujaković izabranoj sa Izborne liste ALEKSANDAR ŠAPIĆ – POBEDA ZA SRBIJU.

Zatim su narodni poslanici Nevena Vujadinović, Petar Vesović, Nemanja Popović, Milan Jugović, Mirela Radenković, Bosiljka Srdić, Boris Bursać, Aco Petrović i Ljiljana Kuzmanović Vujaković, saglasno članu 17. Zakona o Narodnoj skupštini, položili zakletvu, nakon čega im je predsednik čestitao na izboru i poželeo uspeh u budućem radu.

\* \*

\*

U nastavku pretresa učestvovali su narodni poslanici: Milenko Jovanov, predstavnik Poslaničke grupe „Aleksandar Vučić - za našu decu“, Samir Tandir, Aleksandar Marković, Enis Imamović (nakon čijeg izlaganja je narodni poslanik Đorđe Milićević ukazao na povredu člana 107. Poslovnika), Vladimir Đukanović, Jelena Žarić Kovačević, Nadije Bećiri, dr Aleksandra Tomić, Veroljub Arsić, Misala Pramenković, Nataša Mihailović - Vacić, Anamarija Viček, Mira Petrović, prof. dr Žarko Obradović, Darko Laketić, Muamer Bačevac, Atila Juhas, Snežana Paunović, Milimir Vujadinović, Uglješa Marković, Marijan Rističević, Jelena Mihailović, Vladimir Marinković, Života Starčević, prof. dr Marko Atlagić i Milanka Jevtović Vukojičić, kao i kandidat za predsednika Vlade Ana Brnabić, nakon čijeg izlaganja je predsednik zaključio pretres.

Pošto je Narodna skupština obavila pretres o jedinoj tački dnevnog reda ove sednice, predsednik je, saglasno članu 270. stav 1. Poslovnika, odredio 28. oktobar 2020. godine, sa početkom u 19 časova i 23 minuta, kao Dan za glasanje o Programu Vlade i izboru predsednika i članova Vlade.

Primenom elektronskog sistema za glasanje utvrđeno da je u sali prisutno 229 narodnih poslanika i da postoje uslovi za odlučivanje, u smislu člana 88. stav 5. Poslovnika.

Zatim je Narodna skupština prešla na odlučivanje **o 1. tački dnevnog reda - IZBOR VLADE I POLAGANjE ZAKLETVE PREDSEDNIKA I ČLANOVA VLADE.**

Predsednik je podsetio narodne poslanike da, prema članu 270. stav 2. Poslovnika, Narodna skupština o Programu Vlade i izboru predsednika i članova Vlade, odlučuje u celini, tajnim glasanjem, osim ako ne odluči da se glasa javno, a ako Narodna skupština odluči da se glasa javno, glasa se prozivkom.

Narodna skupština je, većinom glasova (od 232 prisutna narodna poslanika, 223 su glasala za, a devet nije glasalo), odlučila da se o Programu Vlade i izboru predsednika i članova Vlade glasa javno - prozivkom.

Nakon toga Narodna skupština je prešla na glasanje prozivkom narodnih poslanika, na način propisan članom 131. Poslovnika.

Narodna skupština je, većinom glasova svih narodnih poslanika (od 232 narodna poslanika koja su pristupila glasanju, 227 je glasalo za, pet protiv, a 16 narodnih poslanika je bilo odsutno), usvojila Program Vlade i izabrala Vladu, u sastavu:

**- Ana Brnabić**, predsednik Vlade,

**- Branko Ružić**, prvi potpredsednik i ministar prosvete, nauke i tehnološkog razvoja,

**- Branislav Nedimović**, potpredsednik i ministar poljoprivrede, šumarstva i vodoprivrede

**- prof. dr Zorana Z. Mihajlović**, potpredsednica i ministar rudarstva i energetike,

**- Nebojša Stefanović**, potpredsednik i ministar odbrane,

**- Maja Gojković**, potpredsednica i ministar kulture i informisanja,

**- Siniša Mali**, ministar finansija,

**- Anđelka Atanasković**, ministar privrede,

**- Irena Vujović**, ministar zaštite životne sredine,

**- Tomislav Momirović**, ministar građevinarstva, saobraćaja i infrastrukture,

**- Tatjana Matić**, ministar trgovine, turizma i telekomunikacija,

**- Maja Popović**, ministar pravde,

**- Marija Obradović**, ministar državne uprave i lokalne samouprave,

**- Gordana Čomić**, ministar za ljudska i manjinska prava i društveni dijalog,

**-** **Aleksandar Vulin**, ministar unutrašnjih poslova,

**-** **Nikola Selaković**, ministar spoljnih poslova,

**- Jadranka Joksimović**, ministar za evropske integracije,

**- dr Zlatibor Lončar**, ministar zdravlja,

**- prof. dr Darija Kisić-Tepavčević**, ministar za rad, zapošljavanje, boračka i socijalna pitanja,

**- Radomir Ratko Dmitrović**, ministar za brigu o porodici i demografiju,

**- Vanja Udovičić**, ministar omladine i sporta,

**- Milan Krkobabić**, ministar za brigu o selu,

**- Nenad Popović**, ministar bez portfelja,

**- Novica Tončev**, ministar bez portfelja.

Predsednik je čestitao predsedniku, potpredsednicima i ministrima u Vladi na izboru.

Zatim su predsednik, potpredsednici i ministri u Vladi položili zakletvu pred Narodnom skupštinom i izvedena je himna „Bože pravde“.

Pošto je Narodna skupština izabrala Vladu, a kako je to bila jedina tačka dnevnog reda ove sednice predsednik je, saglasno članu 102. Poslovnika, zaključio Prvu posebnu sednicu Narodne skupštine Republike Srbije u Dvanaestom sazivu.

Sednica je zaključena u 20 časova i 20 minuta.

GENERALNI SEKRETAR PREDSEDNIK

 Veljko Odalović Ivica Dačić